Alexei Navalnîi, prima apariție publică. Cum arată opozantul lui Putin, după ce a stat în greva foamei o lună.
Alexei Navalnîi a intrat în greva foamei pe 31 martie, în semn de protest față de condițiile sale de detenție. În 23 aprilie el a ieșit din greva foamei, după ce medicii l-au avertizat că riscă să moară. Opazantul Kremlinului, în vârstă de 44 de ani, a declarat că arată ca un "schelet înfiorător".
Alexei Navalnîi a apărut în public pentru prima dată de la momentul în care a ieșit din greva foamei. Imaginile cu Navalnîi au fost transmise prin sistem de videoconferință, în cadrul unei ședințe de judecată.Opazantul Kremlinului, în vârstă de 44 de ani, a declarat instanței că arată ca un "schelet înfiorător" și l-a descris pe președintele rus Vladimir Putin drept "regele dezbrăcat". Afirmațiile au fost făcute în cadrul recursului depus în dosarul în care a fost amendat pentru calomnierea unui veteran din ce de-al doilea război mondial în vârstă de 94 de ani.Judecătorii au respins apelul liderului opoziției ruse și au confirmat condamnarea.Sursa: Babushkinsky District Court of Moscow/ReutersEl a fost condamnat pentru că l-a numit pe veteranul respectiv, dar și pe alte persoane care apăreau într-un videoclip pro-Kremlin, "corupți proști", "oameni fără conștiință" și "trădători".Alexei Navalnîi a intrat în greva foamei pe 31 martie, în semn de protest față de condițiile sale de detenție. El a susținut că oficialii închisorii i-au refuzat dreptul la asistență medicală, el acuzând dureri mari în zona picioarelor și a spatelui.În 23 aprilie el a ieșit din greva foamei, după ce medicii l-au avertizat că riscă să moară.